**Ministru kabineta noteikumu projekta**

**„Grozījumi Ministru kabineta 2015. gada 13. oktobra noteikumos Nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju””” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2015. gada 13. oktobra noteikumos Nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju””” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts sagatavots, lai izdarītu grozījumus Ministru kabineta 2015. gada 13. oktobra noteikumos Nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju”” (turpmāk – noteikumi), precizējot atbalsta saņemšanas nosacījumus, iesniedzamos dokumentus un projekta īstenošanas nosacījumus.Noteikumu projekts paredz izmaiņas, kas saistītas ar grozījumiem Latvijas Lauku attīstības programmā 2014.–2020.gadam (turpmāk – LAP). Tos 2018.gada 2. oktobrī apstiprināja Eiropas Komisija (Eiropas Komisijas 2018. gada 2.oktobra īstenošanas lēmums Nr.C(2018)6536, ar ko apstiprina grozījumu Latvijas lauku attīstības programmā atbalstam no Eiropas Lauksaimniecības fonda lauku attīstībai un groza Īstenošanas lēmumu C(2015)839). Tiek noteikts izņēmums, ka vietējā pašvaldība reģionālās nozīmes attīstības centrā var īstenot projektu, kurā paredzēta noteikumu 5.1.3. apakšpunktā minētā darbība, – vietējās produkcijas realizēšanai paredzētās vides radīšana vai labiekārtošana, kā arī jaunu realizācijas veidu ieviešana un to atpazīstamības tēla veidošana. Grozījums izdarīts, ņemot vērā to, ka tiešās tirdzniecības vietas pilsētās, kas ir reģionālās nozīmes centri, ir nozīmīgas vietējās produkcijas realizācijas vietas, īpaši mazajām zemnieku saimniecībām un mājražotājiem, taču pašvaldības ierīkoto tirdzniecības vietu infrastruktūra bieži vien ir nolietota un ir nepieciešama labiekārtošana. Noteikumu projekts precizē atbalsta saņemšanas nosacījumu, paredzot, ka noteikumu 5.1.2. apakšpunktā minētajā darbībā “Lauksaimniecības produktu pārstrāde, to realizēšana tirgū un kvalitatīvu darba apstākļu radīšana” atbalstu var saņemt arī lauksaimniecības produktu pārstādei, kuras gala produkts ir pārstrādāts pārtikas produkts. Noteikumu projekts paredz izmaiņas projektu īstenošanai ārpus vietējās rīcības grupas sabiedrības virzītas vietējās attīstības stratēģijas. Turpmāk projektā var paredzēt arī tādu pamatlīdzekļu izmantošanu ārpus sabiedrības virzītas vietējās attīstības stratēģijas īstenošanas teritorijas, kuri nav stacionāri novietojami, ja atbalsta pretendenta juridiskā adrese vai struktūrvienības darbības vieta vai deklarētā dzīvesvieta (fiziskai personai, kas veic vai plāno uzsākt saimniecisku darbību kā pašnodarbināta persona) atrodas vietējās rīcības grupas darbības teritorijā vismaz trīs gadus pirms projekta iesniegšanas. Bieži vien vietējās rīcības grupas teritorija ir neliela un neļauj nodrošināt atbalsta pretendentam projekta ilgtspēju un saimnieciskās darbības ekonomisko dzīvotspēju. Taču būtiski ir nodrošināt labumu vietējās rīcības grupas darbības teritorijai, jo atbalsts tiek piešķirts konkrētās teritorijas attīstībai, tāpēc tiek noteikta prasība, ka atbalsta pretendents ir saistīts ar vietējās rīcības grupas darbības teritoriju vismaz trīs gadus pirms projekta iesniegšanas. Lai atbalsta pretendents būtu pārliecināts, ka projektā paredzētās teritorijas labiekārtošanai nav jāsaņem būvniecības atļauja, noteikumu projekts paredz šādos gadījumos projekta iesniegumam pievienot būvvaldes saskaņojumu vai izziņu par projektā paredzēto labiekārtojuma elementu, stacionāru reklāmas vai informācijas stendu uzstādīšanu.Saskaņā ar apakšpasākuma „Darbību īstenošana saskaņā ar sabiedrības virzītas vietējās attīstības stratēģiju ” nosacījumiem atbalsta pretendentam, sākot ar nākamo gadu pēc projekta īstenošanas, par pirmo pilno noslēgto gadu un turpmāk visā projekta uzraudzības periodā, katru gadu Lauku atbalsta dienestā jāiesniedz pārskats par saimnieciskās darbības rādītājiem. Tā kā Lauku atbalsta dienests, izmantojot valsts iestāžu datubāzēs pieejamo informāciju, pats veic sistemātisku atbalsta saņēmēja saimnieciskās darbības uzraudzību – vismaz reizi gadā pārliecinās par to, vai atbalsta saņēmējam nav uzsākts maksātnespējas vai likvidācijas process, kā arī izvērtē atbalsta saņēmēja saimnieciskās darbības aktivitāti, lai novērstu informācijas dublēšanos un atvieglotu atbalsta pretendentu administratīvo slogu, pārskats par saimnieciskās darbības rādītājiem turpmāk jāiesniedz, sākot ar ceturto gadu pēc projekta īstenošanas, kad pretendentam jāpierāda projektā plānotā saimnieciskās darbības rādītāju izpilde. Atbalsta pretendentu tiesiskā paļāvība tiks nodrošināta, normatīvajā aktā izdarītos grozījumus piemērojot projektu iesniegumiem, kas tiks iesniegti projektu iesniegumu pieņemšanas kārtā, kura izsludināta pēc grozījumu stāšanās spēkā. Attiecībā uz nepārtrauktajām projektu iesniegumu pieņemšanas kārtām, kas ilgst vairāk nekā 30 kalendāra dienas un ir izsludinātas pirms grozījumu stāšanās spēkā, atbalsta pretendentu tiesiskā paļāvība tiks nodrošināta, normatīvajā aktā izdarītos grozījumus piemērojot projektu iesniegumiem, kas tiks iesniegti nepārtrauktajā projektu iesniegumu pieņemšanas kārtā 30 kalendārās dienas pēc grozījumu stāšanās spēkā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem – juridiskām personām (tostarp vietējām pašvaldībām, biedrībām un nodibinājumiem) un fiziskām personām, kas veic vai plāno veikt saimniecisku darbību vai arī īstenos sabiedriskā labuma projektu.  |
| 2. | Tiesiskā regulējuma ietekme uz tautsaimniecību un administratīvo slogu | Ar grozījumiem noteikumos tiks mazināts administratīvais slogs atbalsta saņēmējiem aktivitātē “Vietējās ekonomikas stiprināšanas iniciatīvas”: turpmāk pirmais pārskats par atbalsta saņēmēja saimnieciskās darbības rādītājiem par iepriekšējo kalendāra gadu jāsniedz, sākot ar ceturto gadu pēc projekta īstenošanas par pilno noslēgto gadu, visā turpmākajā projekta uzraudzības periodā. |
| 3. | Administratīvo izmaksu monetārs novērtējums | Administratīvās izmaksas mērķgrupai, ko veido fiziskas personas, gada laikā nepārsniegs 200 *euro*, bet mērķgrupai, ko veido juridiskās personas, gada laikā nepārsniegs 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2018. gada 2.oktobra īstenošanas lēmums Nr.C(2018)6536, ar ko apstiprina grozījumu Latvijas lauku attīstības programmā atbalstam no Eiropas Lauksaimniecības fonda lauku attīstībai un groza Īstenošanas lēmumu C(2015)839;Līgums par Eiropas Savienības darbību.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2018. gada 2.oktobra īstenošanas lēmums Nr.C(2018)6536, ar ko apstiprina grozījumu Latvijas lauku attīstības programmā atbalstam no Eiropas Lauksaimniecības fonda lauku attīstībai un groza Īstenošanas lēmumu C(2015)839 (turpmāk – lēmums C(2018)6536);Līgums par Eiropas Savienības darbību.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Lēmuma C(2018)6536 1.pants | 1. punkts | Šīs tabulas A ailē minētā ES tiesību akta vienība tiek ieviesta daļēji – LAP grozījums, kas ir saistīts ar noteikumiem. Zemkopības ministrija ir atbildīga par šo saistību izpildi pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības.  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Noteikumu projekta 2.punktā minētai normai ir izvērtēta atbilstība Līgumam par Eiropas Savienības darbību un tā ir atbilstoša. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1. apakšpunktam | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Noteikumu projekts 2018. gada 1. novembrī tika nosūtīts saskaņošanai nozares pārstāvjiem – biedrībai “Latvijas Lauku forums”, kas pārstāv 34 vietējo rīcības grupu intereses, un publisko un privāto partnerattiecību biedrībai “Zied zeme”.Informācija par noteikumu projektu 2018. gada 1. novembrī tika ievietota Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā „Sabiedriskā apspriešana”. |
| 3. | Sabiedrības līdzdalības rezultāti | No biedrības “Latvijas Lauku forums” saņemtie priekšlikumi tika izvērtēti un iespēju robežās ietverti noteikumu projektā.Par tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Karlsone 67027077

Andra.Karlsone@zm.gov.lv